(1) Rozpočtové prostriedky uvedené v rozpočte na rok 2021 po odpočítaní očakávaných pripísaných príjmov, ktoré sa mali vybrať v roku 2021, a pripísaných príjmov prenesených z rozpočtu na rok 2020 do rozpočtu na rok 2021 v súlade s článkom 12 nariadenia (EÚ, EURATOM) č. 2018/1046.

V čase zostavovania rozpočtu na rok 2021 sa suma pripísaných príjmov, ktorá sa mala podľa očakávania vybrať počas rozpočtového roku 2021, odhadovala na 619 miliónov EUR. Odhadovalo sa, že z rozpočtového roka 2020 sa do roku 2021 neprenesú žiadne pripísané príjmy.

V súlade s článkom 43 nariadenia (EÚ) č. 1306/2013 o financovaní spoločnej poľnohospodárskej politiky sa príjmy pochádzajúce z finančných opráv podľa rozhodnutí o schválení účtov alebo overení súladu, z nezrovnalostí a z odvodov za mlieko považujú za príjmy pripísané na financovanie výdavkov EPZF. Podľa týchto pravidiel sa pripísané príjmy môžu využívať na financovanie akýchkoľvek výdavkov EPZF. Ak sa časť týchto príjmov nevyužije, automaticky sa prenesie do nasledujúceho rozpočtového roka.

Čerpanie rozpočtových prostriedkov EPZF dosiahlo výšku 40 776,5 milióna EUR . Tieto výdavky boli financované z pôvodných rozpočtových prostriedkov, a to použitím príjmov pripísaných EPZF a presunom z EPFRV do EPZF. Z príjmov pripísaných EPZF sa plne využila suma 55,5 milióna EUR prenesená z roku 2020, zatiaľ čo z pripísaných príjmov vo výške 615,7 milióna EUR vybraných v roku 2021 sa vyčerpala suma 613,6 milióna EUR. V rámci kapitoly 08 02 dosiahli výdavky EPZF na trhové opatrenia sumu 2 599,6 milióna EUR a na priame platby sumu 37 878,8 milióna EUR.

Na platby vykonané členskými štátmi od 16. októbra 2020 do 15. októbra 2021 sa vzťahuje systém mesačných platieb.

Automatický prenos do roku 2022, ktorý sa týka len nediferencovaných rozpočtových prostriedkov, predstavuje 0,4 milióna EUR.

(2) Prenos do roku 2022 iba pri nediferencovaných rozpočtových prostriedkoch.

(1) C1 označuje schválené rozpočtové prostriedky. Táto suma zahŕňa presuny „do“ EPZF z „rozvoja vidieka“ v sume 3 500 000,00 EUR vo forme viazaných rozpočtových prostriedkov, do „zdieľaného riadenia“ v sume 8 847 000 EUR vo forme viazaných a platobných rozpočtových prostriedkov a presuny „z“ EPZF v celkovej sume 50 974 605,50 EUR vo forme platobných rozpočtových prostriedkov.

Prenos do roku 2022 (2)

Na programy týkajúce sa olivového oleja boli do rozpočtu zahrnuté rozpočtové prostriedky vo výške 43,0 milióna EUR. Výdavky vynaložené na túto rozpočtovú položku dosiahli výšku 57,6 milióna EUR. Rozdiel (14,6 milióna EUR) sa presunul z iných rozpočtových položiek v rámci toho istého článku. Prečerpanie je spôsobené najmä vyššou mierou žiadostí o preddavky, ako aj neuhradenými platbami, ktoré vykázal jeden členský štát na základe rozhodnutia vnútroštátneho súdu týkajúceho sa plnenia predchádzajúceho ročného pracovného programu.

Do rozpočtu boli v rámci rozpočtovej položky 08 02 03 01 zahrnuté rozpočtové prostriedky vo výške 224,0 milióna EUR. Z tejto rozpočtovej položky sa presunulo 3,0 milióna EUR.

Celkové čerpanie (viazaných rozpočtových prostriedkov) dosiahlo v rámci tohto článku 2 599,6 milióna EUR a takmer výlučne pochádzalo zo schválených rozpočtových prostriedkov. V prípade položiek, kde potreby prekročili rozpočtové prostriedky, boli dodatočné výdavky pokryté presunmi z iných rozpočtových položiek. V prípade trhových opatrení, pri ktorých sa rozpočtové prostriedky nedočerpali, boli vyplývajúce disponibilné rozpočtové prostriedky presunuté do iných rozpočtových riadkov v rámci EPZF, aby sa podľa potreby pokryli dodatočné výdavky.

Pokiaľ ide o platby pre mladých poľnohospodárov, odhadované potreby v rozpočte predstavovali 574,0 milióna EUR. Výdavky predstavovali 484,0 milióna EUR alebo 84,3 % potrieb zahrnutých v rozpočte. Prebytok sa presunul do iných rozpočtových položiek v rámci toho istého článku.

Potreby zahrnuté v rozpočte na redistributívne platby predstavovali 1 610,0 milióna EUR a výdavky vykázané členskými štátmi predstavovali 1 597,7 milióna EUR alebo 99,2 % potrieb zahrnutých v rozpočte. Suma 12,3 milióna EUR sa presunula do rozpočtových položiek v rámci toho istého článku.

Pokiaľ ide o SAPS, rozpočtové prostriedky dosiahli sumu 4 406,0 milióna EUR a členským štátom sa uhradili platby vo výške 4 362,5 milióna EUR. To vedie k plneniu rozpočtu na úrovni 99,0 %. Zvyšná suma 43,5 milióna EUR sa presunula do iných rozpočtových položiek v rámci toho istého článku.

Rozpočtový rok 2021 bol šiestym rokom vykonávania reformy spoločnej poľnohospodárskej politiky z roku 2013. Celkovo sa v rámci tohto rozpočtového článku vyplatilo 37 878,8 milióna EUR. V tejto sume je zahrnutá suma 428,3 milióna EUR vyplatená na účely refundácie priamych platieb poľnohospodárom v súvislosti s finančnou disciplínou, ktorá bola financovaná zo sumy 475,0 milióna EUR prenesenej z roku 2020 (podrobnosti sa uvádzajú v bode 3.2.2.11). Zvyšok vykonaných platieb (37 450,5 milióna EUR) sa financoval zo schválených rozpočtových prostriedkov (36 781,4 milióna EUR) a z pripísaných príjmov (669,1 milióna EUR). Uvedené pripísané príjmy boli použité najmä na pokrytie časti výdavkov vynaložených na režim základnej platby (podrobnosti sú uvedené v bode 3.2.2.4). Celkové nepoužité rozpočtové prostriedky dosiahli výšku 693,9 milióna EUR, z čoho 686,4 milióna EUR sa prenieslo do rozpočtového roku 2022 na refundáciu prijímateľom členskými štátmi. To zahŕňalo sumu 487,6 milióna EUR nevyužitej rezervy na krízové situácie.

Suma 9 miliónov EUR zahrnutá v rozpočte bola prekročená o 25,3 milióna EUR. Rozdiel sa presunul v rámci toho istého článku. Týka sa to najmä pomoci na súkromné skladovanie olivového oleja schválenej v roku 2019, v súvislosti s ktorou členské štáty v rozpočtovom roku 2021 vykázali neuhradené platby v celkovej výške 28,1 milióna EUR.

Na včelárstvo boli do rozpočtu zahrnuté rozpočtové prostriedky vo výške 59,0 milióna EUR, z čoho sa vynaložilo 46,6 milióna EUR. Rozdiel (–12,4 milióna EUR) sa presunul v rámci toho istého článku.

Pokiaľ ide o osobitné platby na bavlnu, odhadované potreby v rozpočte predstavovali 242,0 milióna EUR. Výdavky dosiahli sumu 240,8 milióna EUR, t. j. 99,5 % sumy zahrnutej v rozpočte.

3.2.2.8.Položka 08 02 05 09: Režim dobrovoľnej viazanej podpory

Odhadované potreby týkajúce sa tejto rozpočtovej položky predstavovali 4 019,0 milióna EUR v rozpočte. Výdavky dosiahli sumu 4 015,0 milióna EUR, t. j. 99,9 % potrieb.

3.2.2.9.Položka 08 02 05 10: Režim pre malých poľnohospodárov

Pokiaľ ide o režim pre mladých poľnohospodárov, odhadované potreby predstavovali 707,1 milióna EUR v rozpočte. Výdavky dosiahli sumu 726,3 milióna EUR, t. j. 102,7 % potrieb. Dodatočné potreby vo výške 19,2 milióna EUR sa pokryli najmä z pripísaných príjmov.

3.2.2.10. Položka 08 02 05 11: Rezerva na krízové situácie v odvetví poľnohospodárstva

Rozpočtové prostriedky tohto článku sú určené na pokrytie výdavkov na opatrenia, ktoré sa musia prijať na riešenie veľkých kríz postihujúcich poľnohospodársku výrobu alebo distribúciu. Rezerva na krízové situácie sa vytvára tak, že na začiatku každého roka sa uplatní zníženie priamych platieb prostredníctvom mechanizmu finančnej disciplíny v súlade s článkami 25 a 26 nariadenia (EÚ) č. 1306/2013, ako aj článkom 8 nariadenia (EÚ) č. 1307/2013 . V roku 2021 sa rezerva na krízové situácie vo výške 487,6 milióna EUR nepoužila a zodpovedajúca suma sa preniesla do roku 2022 na refundáciu prijímateľom.

3.2.2.11. Položka 08 02 05 12: Refundácia priamych platieb v súvislosti s finančnou disciplínou

Tomuto článku rozpočtový orgán nepridelil žiadne rozpočtové prostriedky. Tento článok slúži na výber neviazaných schválených rozpočtových prostriedkov nevyužitej rezervy na krízové situácie prenesenej s cieľom financovať refundáciu v súvislosti s finančnou disciplínou uplatnenou na priame platby .

Každý rok sa prípadne vo vykonávacom nariadení Komisie stanovia sumy, ktoré musí každý členský štát uhradiť poľnohospodárom, a v súlade s úvodnou vetou článku 12 ods. 2 nariadenia (EÚ, Euratom) 2018/1046 sa stanoví, že výdavky v súvislosti s touto úhradou sa považujú za oprávnené na financovanie Úniou iba vtedy, ak boli sumy vyplatené príjemcom pred 16. októbrom rozpočtového roka, do ktorého sa rozpočtové prostriedky prenášajú. Zo sumy 475,0 milióna EUR zodpovedajúcej finančnej disciplíne uplatnenej v rozpočtovom roku 2020, ktorá bola prenesená do rozpočtu na rok 2021 na účely refundácie, členské štáty refundovali sumu 428,3 milióna EUR. Suma 41,4 milióna EUR bola samostatne refundovaná Spojenému kráľovstvu. Na rozpočtový rok 2021 sa vo vykonávacom nariadení Komisie (EÚ) 2021/2091 stanovuje výška refundácie na 686,4 milióna EUR (za EÚ27).

V rozpočtovom roku 2021 sa finančná disciplína uplatnila na vytvorenie rezervy na krízové situácie vo výške 487,6 milióna, ako aj na zabezpečenie toho, aby sa čistý zostatok EPZF neprečerpal. Preto bola jej suma stanovená výrazne vyššie než rezerva na krízové situácie.

3.2.3.Článok 08 02 06: Politická stratégia, koordinácia a audit

3.2.3.1.Položka 08 02 06 01: Finančné opravy v prospech členských štátov na základe rozhodnutí o schválení účtov

Do tejto položky patria aj výdavky na financovanie možných opráv účtov a opráv z dôvodu súladu v prospech členských štátov.

Opravy v prospech členských štátov predstavovali po schválení účtovných závierok a overení súladu sumu 228,3 milióna EUR, t. j. išlo o sumu o 4,8 milióna EUR nižšiu, ako bola rozpočtovaná suma 233,1 milióna EUR.

3.2.3.2.Položka 08 02 06 02: Riešenie sporov

Rozpočtové prostriedky v tejto položke sú určené na pokrytie výdavkov, ktoré by Komisii mohli byť uložené rozhodnutím Súdneho dvora, vrátane nákladov na vyrovnanie pohľadávok za škody a úroky. Vyčerpala sa suma 0,3 milióna EUR, zatiaľ čo v rozpočte na rok 2021 sa nepredpokladali žiadne rozpočtové prostriedky. Táto potreba bola pokrytá presunom.

3.2.3.3.Položka 08 02 06 03: EPZF – Operačná technická pomoc

Z tejto položky sa financujú okrem iného opatrenia v rámci informačnej siete poľnohospodárskeho účtovníctva (FADN), IT systémy, reštrukturalizácia systémov poľnohospodárskych prieskumov, veľtrhy a publikácie zamerané na zvýšenie informovanosti verejnosti o SPP vrátane opatrení v rámci inštitucionálnej komunikácie, ako aj náklady na nákup satelitných snímok s cieľom pomôcť členským štátom pri vykonávaní kontroly a monitorovania v súvislosti so žiadosťami o pomoc. Vyčlenené rozpočtové prostriedky dosiahli výšku 63,3 milióna EUR, zatiaľ čo v rozpočte sa počítalo so sumou 74,2 milióna EUR. Rozdiel oproti sume zahrnutej v rozpočte (10,9 milióna EUR) bol čiastočne presunutý mimo tohto článku, čiastočne zostal v tomto rozpočtovom riadku nevyužitý.

3.2.4.Článok 08 02 99: Ukončenie predchádzajúcich programov a činností